title: 2011/846/KĀDP: Politikas un drošības komitejas Lēmums ATALANTA/5/2011 ( 2011. gada 16. decembris ), ar kuru groza Politikas un drošības komitejas Lēmumu ATALANTA/2/2009, ar ko pieņem trešo valstu ieguldījumu Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem ( Atalanta ), un Politikas un drošības komitejas Lēmumu ATALANTA/3/2009 par Palīdzības sniedzēju komitejas izveidi Eiropas Savienības militārajai operācijai, lai palīdzētu kavēt, novērst un apkarot pirātismu un bruņotas laupīšanas Somālijas piekrastē ( Atalanta )

text:
               17.12.2011

               LV

               Eiropas Savienības Oficiālais Vēstnesis

               L 335/79

         POLITIKAS UN DROŠĪBAS KOMITEJAS LĒMUMS ATALANTA/5/2011
   (2011. gada 16. decembris),
   ar kuru groza Politikas un drošības komitejas Lēmumu ATALANTA/2/2009, ar ko pieņem trešo valstu ieguldījumu Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta), un Politikas un drošības komitejas Lēmumu ATALANTA/3/2009 par Palīdzības sniedzēju komitejas izveidi Eiropas Savienības militārajai operācijai, lai palīdzētu kavēt, novērst un apkarot pirātismu un bruņotas laupīšanas Somālijas piekrastē (Atalanta)
   (2011/846/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (1) un jo īpaši tās 10. pantu,
   ņemot vērā Politikas un drošības komitejas Lēmumu Atalanta/2/2009 (2) un Politikas un drošības komitejas Lēmumu Atalanta/3/2009 (3) un tā papildinājumu (4),
   tā kā:

               (1)

               ES operācijas komandieris 2008. gada 16. decembrī rīkoja konferenci par bruņoto spēku koncentrēšanu.

               (2)

               Ņemot vērā Serbijas piedāvājumu dot ieguldījumu operācijā Atalanta, kā arī saskaņā ar ES operācijas komandiera ieteikumu un Eiropas Savienības Militārās komitejas (ESMK) atzinumu, būtu jāpieņem Serbijas ieguldījums.

               (3)

               Saskaņā ar 5. pantu 22. protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,

         IR PIEŅĒMUSI ŠO LĒMUMU.
   1. pants
   Politikas un drošības komitejas Lēmuma Atalanta/2/2009 1. pantu aizstāj ar šādu pantu:

      “1. pants
      Trešo valstu ieguldījums
      Ņemot vērā bruņoto spēku koncentrēšanas un komplektēšanas konferences, kā arī ES operācijas komandiera un Eiropas Savienības militārās komitejas ieteikumus, pieņem Norvēģijas, Horvātijas, Melnkalnes, Ukrainas un Serbijas ieguldījumu ES militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta).”.

   2. pants
   Politikas un drošības komitejas Lēmuma Atalanta/3/2009 pielikumu aizstāj ar tekstu šā lēmuma pielikumā.
   3. pants
   Šis lēmums stājas spēkā tā pieņemšanas dienā.

      Briselē, 2011. gada 16. decembrī

            Politikas un drošības komitejas vārdā –

            priekšsēdētājs

         O. SKOOG

      (1)  OV L 301, 12.11.2008., 33. lpp.

      (2)  OV L 109, 30.4.2009., 52. lpp.

      (3)  OV L 112, 6.5.2009., 9. lpp.

      (4)  OV L 119, 14.5.2009., 40. lpp.

      PIELIKUMS

            “PIELIKUMS

               LĒMUMA 2. PANTA 1. PUNKTĀ MINĒTO TREŠO VALSTU SARAKSTS

                        —

                        Norvēģija

                        —

                        Horvātija

                        —

                        Melnkalne

                        —

                        Ukraina

                        —

                        Serbija”.


title: Padomes Lēmums (ES) 2016/1080 (2016. gada 27. jūnijs) par nostāju, kas Savienības vārdā jāieņem attiecībā uz dažiem lēmumiem, kurus paredzēts pieņemt Starptautiskajā Olīvu padomē (SOP)

text:
               5.7.2016

               LV

               Eiropas Savienības Oficiālais Vēstnesis

               L 179/33

         PADOMES LĒMUMS (ES) 2016/1080
   (2016. gada 27. jūnijs)
   par nostāju, kas Savienības vārdā jāieņem attiecībā uz dažiem lēmumiem, kurus paredzēts pieņemt Starptautiskajā Olīvu padomē (SOP)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 3. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Starptautiskā Olīvu padome (SOP) ir zinātniska un tehniska starpvaldību organizācija, kas darbojas olīveļļas un galda olīvu nozarē.

               (2)

               Savienība kā SOP dalībniece var ierosināt grozījumus SOP lēmumu projektos un paust par tiem savu oficiālo nostāju saskaņā ar SOP procesuālajiem un balsošanas noteikumiem.

               (3)

               Nākamajā Dalībnieku padomes sanāksmē 2016. gada 15. jūlijā SOP izskatīs un, iespējams, pieņems piecus lēmumu projektus (“lēmumu projekti”), kas ietekmēs Savienības tiesību aktus.

               (4)

               Pirmais, otrais, trešais un ceturtais lēmuma projekts groza olīveļļām un olīvu izspaidu eļļām piemērojamo tirdzniecības standartu (COI/T.15/Rev…): tie ir, attiecīgi, par etilesteru apjoma ierobežojuma grozīšanu; heptadekānskābes, heptadecēnskābes un eikozēnskābes apjoma ierobežojumu grozīšanu; ierobežojuma grozīšana attiecībā uz īpatnējo ekstinkcijas koeficientu pie viļņa garuma 270 nm (K270); un par oficiālu paziņojumu par ISO metodēm, kas pieņemtas, lai panāktu pilnīgu saskaņojumu, un atsauces iekļaušanu uz jauno peroksīda skaitļa noteikšanas metodi.

               (5)

               Ar piekto lēmuma projektu tiek pieņemta jaunā analīzes metode peroksīda skaitļa noteikšanai (COI/T.20/Doc. Nr. …).

               (6)

               Ja lēmumu projektus pieņems, varētu būt nepieciešams izdarīt grozījumus Komisijas Regulā (EEK) Nr. 2568/91 (1).

               (7)

               Olīveļļas nozares zinātniskie un tehniskie eksperti ir plaši apspriedušies par lēmumu projektiem. Tie palīdzēs nodrošināt olīveļļas standarta starptautisko harmonizāciju un izveidos regulējumu, kas nodrošinās godīgu konkurenci olīveļļas nozares produktu tirdzniecībā. Tāpēc tie būtu jāatbalsta.

               (8)

               Lai nodrošinātu nepieciešamo elastīgumu sarunās pirms SOP Dalībnieku padomes sanāksmes, Savienībai vajadzētu būt atļautam piekrist izmaiņām lēmumu projektos ar noteikumu, ka šādas izmaiņas neietekmē to būtību,

         IR PIEŅĒMUSI ŠO LĒMUMU.
   1. pants
   Nostāja, kas attiecībā uz lēmumu projektiem Savienības vārdā ir jāieņem SOP Dalībnieku padomes 2016. gada 15. jūlija sanāksmē, ir saskaņā pielikumu.
   2. pants
   1.   Ja 1. pantā minēto nostāju varētu ietekmēt jauna zinātniska vai tehniska informācija, kas iesniegta pirms SOP Dalībnieku padomes sanāksmes vai tās laikā, Savienība lūdz, lai lēmumu projektu pieņemšanu minētajā sanāksmē atliek līdz brīdim, kad, pamatojoties uz minēto jauno informāciju, ir noteikta Savienības nostāja.
   2.   Savienības pārstāvji SOP Dalībnieku padomē var piekrist nelielām tehniskām izmaiņām lēmumu projektos bez Padomes papildu lēmuma.
   3. pants
   Šis lēmums stājas spēkā tā pieņemšanas dienā.

      Luksemburgā, 2016. gada 27. jūnijā

            Padomes vārdā –

            priekšsēdētājs

         M.H.P. VAN DAM

      (1)  Komisijas Regula (EEK) Nr. 2568/91 (1991. gada 11. jūlijs) par olīveļļas un olīvu izspaidu eļļas īpašībām un attiecīgajām analīzes metodēm (OV L 248, 5.9.1991., 1. lpp.).

      PIELIKUMS
      Savienība, paturot iespēju veikt jaunu pārskatīšanu uz jaunu norišu pamata, atbalsta šādus lēmumu projektus par standartizāciju attiecībā uz olīveļļu un olīvu izspaidu eļļu fizikālajām, ķīmiskajām un organoleptiskajām īpašībām un par analīzes metožu harmonizāciju:

                  LĒMUMS, ar ko pārskata olīveļļām un olīvu izspaidu eļļām piemērojamo tirdzniecības standartu (COI/T.15/Rev…): etilesteru apjoma ierobežojuma grozīšana.

                  LĒMUMS, ar ko pārskata olīveļļām un olīvu izspaidu eļļām piemērojamo tirdzniecības standartu (COI/T.15/Rev…): heptadekānskābes, heptadecēnskābes un eikozēnskābes apjomu ierobežojumu grozīšana.

                  LĒMUMS, ar ko pārskata olīveļļām un olīvu izspaidu eļļām piemērojamo tirdzniecības standartu (COI/T.15/Rev…): ierobežojuma grozīšana attiecībā uz īpatnējo ekstinkcijas koeficientu pie viļņa garuma 270 nm (K270).

                  LĒMUMS, ar ko pārskata olīveļļām un olīvu izspaidu eļļām piemērojamo tirdzniecības standartu (COI/T.15/Rev…): oficiāls paziņojums par ISO metodēm, kas pieņemtas, lai panāktu pilnīgu saskaņojumu, un atsauces iekļaušana uz jauno peroksīda skaitļa noteikšanas metodi.

                  LĒMUMS, ar ko pieņem jauno analīzes metodi, lai noteiktu peroksīda skaitli (COI/T.20/Doc. Nr. …).


title: Eiropas Centrālās bankas Lēmums (ES) 2016/188 (2015. gada 11. decembris) par to, kā Eiropas Centrālā banka un Vienotā uzraudzības mehānisma nacionālās kompetentās iestādes piekļūst un izmanto VUM elektroniskās lietojumprogrammas, sistēmas, platformas un pakalpojumus (ECB/2015/47)

text:
               12.2.2016

               LV

               Eiropas Savienības Oficiālais Vēstnesis

               L 37/104

         EIROPAS CENTRĀLĀS BANKAS LĒMUMS (ES) 2016/188
   (2015. gada 11. decembris)
   par to, kā Eiropas Centrālā banka un Vienotā uzraudzības mehānisma nacionālās kompetentās iestādes piekļūst un izmanto VUM elektroniskās lietojumprogrammas, sistēmas, platformas un pakalpojumus (ECB/2015/47)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 127. panta 6. punktu un 132. pantu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 34. pantu,
   ņemot vērā Padomes Regulu (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 6. panta 1. punktu saistībā ar 6. panta 7. punktu,
   ņemot vērā Uzraudzības valdes priekšlikumu un apspriežoties ar nacionālajām kompetentajām iestādēm,
   tā kā:

               (1)

               Lai veiktu konkrētus uzdevumus saistībā ar kredītiestāžu prudenciālu uzraudzību, kas Eiropas Centrālajai bankai (ECB) uzticēti ar Regulu (ES) Nr. 1024/2013, ECB izmanto Eiropas centrālo banku sistēmas (ECBS) un Eurosistēmas elektroniskās lietojumprogrammas, sistēmas, platformas un pakalpojumus, kā arī jaunās elektroniskās lietojumprogrammas, sistēmas, platformas un pakalpojumus, kas īpaši paredzēti to uzdevumu veikšanai, kas ECB uzticēti saskaņā ar Regulu (ES) Nr. 1024/2013, pamatojoties uz Līguma 127. panta 6. Punktu un Eiropas Centrālo banku sistēmas un Eiropas Centrālās bankas Statūtu 25.2. pantu.

               (2)

               Vienotā uzraudzības mehānisma (VUM) vienmērīgai, efektīvai un konsekventai darbībai nepieciešams nodrošināt, ka ECB un nacionālo kompetento iestāžu (NKI) sadarbības VUM ietvaros praktiskais regulējums ietver noteikumus par tādu elektronisko lietojumprogrammu, sistēmu, platformu un pakalpojumu izmantošanu, kas vajadzīgi ECB un NKI pienākumu izpildei saskaņā ar Regulu (ES) Nr. 1024/2013.

               (3)

               Eiropas Centrālo banku sistēmas publiskās atslēgas infrastruktūra (turpmāk – “ECBS PAI”) tika izveidota ar Lēmumu ECB/2013/1 (2). Saskaņā ar Lēmuma ECB/2013/1 3. panta 1. punktu ECBS un Eurosistēmas elektroniskajām lietojumprogrammām, sistēmām, platformām un pakalpojumiem, kas ir vidēji kritiski vai kritiskāki, būtu jāpiekļūst un tos jālieto vienīgi tad, ja lietotājs identificēts ar elektroniskā sertifikāta palīdzību, kuru izsniedz un pārvalda sertificēšanas iestāde, ko ECBS atzinusi saskaņā ar ECBS/VUM sertifikātu pieņemšanas regulējumu, vai ECBS PAI sertificēšanas iestāde vai sertificēšanas iestāde, ko ECBS akceptējusi TARGET2 un TARGET2 vērtspapīriem lietojumprogrammām.

               (4)

               ECB Padome konstatējusi vajadzību pēc paplašinātiem informācijas drošības pakalpojumiem, piemēram, pēc pastiprinātas drošības autentifikācijas, elektroniskā paraksta un šifrēšanas, izmantojot elektroniskos sertifikātus elektroniskajām lietojumprogrammām, sistēmām, platformām un pakalpojumiem, kas vajadzīgi ECB un NKI kā VUM kompetento iestāžu pienākumu izpildei saskaņā ar Regulu (ES) Nr. 1024/2013. Tādēļ ECBS PAI sertifikāti var tikt izmantoti, lai piekļūtu un izmantotu elektroniskās lietojumprogrammas, sistēmas, platformas un pakalpojumus, kurus lieto VUM darbā.

               (5)

               ECB un VUM NKI lemt par ECBS PAI izsniegto sertifikātu un pakalpojumu izmantošanu, lai piekļūtu un izmantotu VUM elektroniskās lietojumprogrammas, sistēmas, platformas un pakalpojumus,

         IR PIEŅĒMUSI ŠO LĒMUMU.
   1. pants
   Definīcijas
   Šajā lēmumā:

               1)

               “nacionālā kompetentā iestāde” (NKI) ir nacionālā kompetentā iestāde, kuru noteikusi iesaistītā dalībvalsts saskaņā ar Regulas (ES) Nr. 1024/2013 2. panta 2. punktu. Šī definīcija neierobežo nacionālo tiesību aktu regulējumu, kurā noteikti uzraudzības uzdevumi ir uzticēti nacionālajai centrālajai bankai (NCB), kurai nav NKI statusa. Saistībā ar šādu regulējumu atsauces uz NKI šajā lēmumā uzskata par atsaucēm arī uz NCB attiecībā uz uzraudzības uzdevumiem, kas tām uzticēti nacionālajos tiesību aktos;

               2)

               “kompetentā iestāde” ir NKI vai ECB;

               3)

               “ECBS un Eurosistēmas elektroniskās lietojumprogrammas, sistēmas, platformas un pakalpojumi”, “sertifikāts” vai “elektroniskais sertifikāts”, “ECBS PAI sertificēšanas iestāde”, “reģistrācijas iestāde”, “lietotājs”, “Eurosistēmas centrālā banka” un “persona, kura paļaujas uz sertifikātu” ir jēdzieni, kas definēti Lēmuma ECB/2013/1 1. pantā;

               4)

               “VUM elektroniskās lietojumprogrammas, sistēmas, platformas un pakalpojumi” ir elektroniskās lietojumprogrammas, sistēmas, platformas un pakalpojumi, kas tiek izmantoti ECB un NKI pienākumu izpildei saskaņā ar Regulu (ES) Nr. 1024/2013;

               5)

               “ECBS/VUM sertifikātu pieņemšanas regulējums” ir kritēriji, ko noteikusi ECBS Informācijas tehnoloģiju komiteja, lai noteiktu gan ECBS iekšējās, gan ārējās sertificēšanas iestādes, kurām var uzticēties saistībā ar ECBS un Eurosistēmas elektroniskajām lietojumprogrammām, sistēmām, platformām un pakalpojumiem un VUM elektroniskajām lietojumprogrammām, sistēmām, platformām un pakalpojumiem.

         2. pants
   Piekļuve VUM elektroniskajām lietojumprogrammām, sistēmām, platformām un pakalpojumiem un to izmantošana
   1.   VUM elektroniskajām lietojumprogrammām, sistēmām, platformām un pakalpojumiem, kas ir vidēji kritiski vai kritiskāki, var piekļūt un tos lietot vienīgi tad, ja lietotājs identificēts ar elektroniskā sertifikāta palīdzību, kuru izsniedz un pārvalda sertificēšanas iestāde, kas atzīta saskaņā ar ECBS/VUM sertifikātu pieņemšanas regulējumu, t. sk. ECBS PAI sertificēšanas iestāde.
   2.   ECBS PAI sertificēšanas iestāde izsniedz elektroniskos sertifikātus un sniedz citus sertificēšanas pakalpojumus kompetentajām iestādēm, kuras piedalās ECBS PAI saskaņā ar 3. pantu, attiecībā uz to sertifikātu abonentiem un trešo personu sertifikātu abonentiem, kuri strādā ar tām, lai tie varētu droši piekļūt un izmantot VUM elektroniskās lietojumprogrammas, sistēmas, platformas un pakalpojumus.
   3.   Persona, kura paļaujas uz sertifikātu, var uz šādu sertifikātu paļauties, ņemot vērā Lēmuma ECB/2013/1 8. pantā noteiktos nosacījumus.
   3. pants
   Kompetento iestāžu dalība attiecībā uz ECBS PAI
   1.   Kompetentā iestāde var pieņemt lēmumu par ECBS PAI pakalpojumu izmantošanu, lai lai piekļūtu un izmantotu VUM elektroniskās lietojumprogrammas, sistēmas, platformas un pakalpojumus un/vai var šādā nolūkā rīkoties kā reģistrācijas iestāde saviem iekšējiem lietotājiem kā arī trešo personu lietotājiem, ņemot vērā tos pašus nosacījumus, kuri attiecas uz Eurosistēmas centrālajām bankām.
   2.   Uz iesaistīto kompetento iestādi attiecas Lēmuma ECB/2013/1 6., 7. un 12. pantā izklāstītie pienākumi, un tā iesniedz deklarāciju ECB Padomei, ar kuru tā apstiprina savu līdzdalību un to, ka tā ievēro minētā lēmuma 4. panta 2. punktā norādītajā 2. līmeņa–3. līmeņa līgumā noteiktos pienākumus.
   4. pants
   Stāšanās spēkā
   Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.

      Frankfurtē pie Mainas, 2015. gada 11. decembrī

            ECB prezidents

         Mario DRAGHI

      (1)  OV L 287, 29.10.2013., 63. lpp.

      (2)  Eiropas Centrālās bankas Lēmums ECB/2013/1 (2013. gada 11. janvāris), ar ko nosaka Eiropas Centrālo banku sistēmas publiskās atslēgas infrastruktūras regulējumu (OV L 74, 16.3.2013., 30. lpp.).